ועדת הכספים, כנסת 18, פרוטוקול מספר 631, 2010-12-29 21:25

משה גפני: שלום רב, אני מתכבד לפתוח את הישיבה.

משה גפני: עו"ד ניסן, הממונה על התקציבים, מבקש שנקדים את תקנות מס רכוש וקרן פיצויים.

משה גפני: שיעור ההפרשה לקרן פיצויים (הוראת שעה), התשע"א-2010, אודי, בבקשה, תסביר.

אודי ניסן: קרן מס רכוש אמורה לממן הוצאות בעקבות מלחמה או עימות ביטחוני אחר.

אודי ניסן: הקרן הזאת התרוקנה במלחמת לבנון השנייה.

אודי ניסן: זה חלק מההכנסות, מס רכוש, שהיום מס רכוש הוא כמעט אפס, אבל חלק, אחוז מסוים, הולך לקרן מחוץ – היא לא נספרת בהכנסות המדינה; זה נשמר מחוץ לתקציב, וכשיש אירוע, לא צריך להפיל את זה על התקציב, אלא יש אותה קרן – היא יכולה לממן את הפיצויים לאזרחים.

אודי ניסן: הקרן הזאת נשחקה.

אודי ניסן: השנה התחלנו את השנה בכ-700 מיליון, והשנה כ-25 אחוז מהגבייה בהיקף של כ-4 מיליארד נכנס לקרן, כ-1.7 – זה הבאלאנס שנגמור את השנה.

אמנון כהן: ממה נכנס הכסף?

אודי ניסן: ממסים.

אודי ניסן: רוב הכסף נכנס להכנסות המדינה, וה-25 אחוז- -

משה גפני: זה לא נוגע לחלוטין לאזרחים.

אודי ניסן: לא. זה רישום חשבונאי.

אודי ניסן: בגלל ההכנסות הגבוהות לעומת החזוי, בגלל שאנחנו עומדים במגבלת הגירעון, הרצון הוא להשתמש בהכנסות העודפות ולהגדיל את השיעור הזה – במקום 25 אחוז ל-45 אחוז, מה שמאפשר להעביר כ-800 מיליון שקל נוספים לקרן, ולהגדיל את הקרן.

אודי ניסן: זה דבר רישומי, שהוא נכון בנסיבות העניין מתוך שמרנות להיקף הקרן.

משה גפני: יש בעיה עם התקנות האלה, גברתי היועצת המשפטית?

שגית אפיק: לא. תשתמשו בקרן הזאת לאילו צרכים?

אודי ניסן: אנחנו מקווים לא להשתמש בקרן הזאת.

אודי ניסן: היא מיועדת לנזקי מלחמה- -

אמנון כהן: אודי, אם קורה אסון עכשיו בכרמל?

אודי ניסן: רק מלחמה.

אודי ניסן: עופרת יצוקה – גם היה.

אודי ניסן: זה רק פיצויים לאזרחים.

משה גפני: מי בעד אישור תקנות מס רכוש וקרן פיצויים (שיעור ההפרשה לקרן פיצויים (הוראת שעה), התשע"א-2010?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד התקנות אושרו.

משה גפני: התקנות אושרו פה אחד.

משה גפני: אנחנו מודים לכם, ושלא תיאלצו להשתמש בזה.

משה גפני: שינויים בתקציב לשנת 2010

משה גפני: אני עובר לסעיף של שינויים בתקציב.

משה גפני: פנייה 954

משה גפני: אתה מושך את הרביזיה, אורי?

אורי אריאל: לא.     פנייה 1007

יוגב גרדוס: הפנייה נועדה לתקצוב סך של 832 מיליון ₪ בהרשאה להתחייב, מתוכם 740 מיליון ₪ עבור מימון מענק שאושר מכוח חוק לעידוד השקעות הון לצורך שדרוג מפעל הייצור של חברת אינטל בקריית גת, ו-92 מיליון ש"ח לצורך חיוב תקציב פרויקטים שאושרו במסגרת תוכנית הדרום.

משה גפני: זה במסגרת ההסכם שנחתם אתם?

יוגב גרדוס: אינטל – כן.

יוגב גרדוס: זה על קריית גת.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפנייה אושרה.

משה גפני: אושר פה אחד.

משה גפני: פנייה 1008

יוגב גרדוס: הפנייה הזאת נועדה לתגבור סך של 492 אלפי ₪ בהוצאה מותנית ברשות המסים, בהתאם להכנסות בפועל, נוסף לשינויים פנימיים.

משה גפני: עבור מה?

יוגב גרדוס: התאמה של תקציב לביצוע.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפנייה אושרה.

משה גפני: הפנייה אושרה פה אחד.

משה גפני: פנייה 1018

יוגב גרדוס: פה זה פנייה של 22 מיליון שקל בתקציבי החטיבה להתיישבות והחקלאות לשיקום תשתיות שנפגעו בשריפה בכרמל.

אמנון כהן: יפה.

אמנון כהן: ישר כוח.

משה גפני: לא מספיק, אבל בסדר גמור.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפנייה אושרה.

משה גפני: הפנייה אושרה פה אחד.

משה גפני: פניות 1019-1020

משה גפני: גם השריפה בכרמל - בבקשה.

יוגב גרדוס: גם שינויים פנימיים במשרד הפנים, בין היתר השריפה בכרמל ורכישת ערכות למחסני חירום.

משה גפני: מה עם מרגי?

משה גפני: מה אתם מסתירים אותו בשריפה?

משה גפני: תסביר.

משה גפני: מה יש עם לשכת השר מרגי?

יוגב גרדוס: יש פה 3 מיליון שקל למענק - - ירושלים, לתגבור לצורך בניית מבנה דת.

משה גפני: יפה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפניות אושרו.

משה גפני: הפניות אושרו פה אחד.

משה גפני: 1021-1022

יוגב גרדוס: פנייה במשרד החינוך – מיליון וחצי שקל לטובת מוזיאון יד ושם.

יוגב גרדוס: כמו כן, 30 מיליון שקל בהרשאה להתחייב עבור המגזר הדרוזי, צ'רקסי, בדואי בצפון כדי לאפשר חתימת הסכם דו-שנתי, הכולל מתן שעות הוראה למורים, המתגברים למידה לבחינות הבגרות, בהתאם להחלטת ממשלה 412-413.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפניות אושרו.

משה גפני: הפניות אושרו פה אחד.

משה גפני: 1023-1024

רועי כפיר: הפנייה נועדה להעברת סכום של 500 אלפי ₪ למשרד הבריאות עבור תמיכה בפרויקט להפחתת עישון.

משה גפני: מה שעובר למשרד הבריאות – אני בעד.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפניות אושרו.

משה גפני: הפניות אושרו פה אחד.

משה גפני: 1025-1026

יוגב גרדוס: על 4 מיליון שקל לטובת חידוש מבנים במערכת החינוך.

יוגב גרדוס: מי בעד אישור הפניות?

יוגב גרדוס: מי נגד?

יוגב גרדוס: מי נמנע?

יוגב גרדוס: הצבעה     בעד – פה אחד הפניות אושרו.

משה גפני: הפניות אושרו פה אחד.

משה גפני: פניות 786, 787

משה גפני: עקב כוח אדם, משרד השיכון לרשות המסים – הסבירו כבר.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפניות אושרו.

משה גפני: הפניות אושרו פה אחד.

משה גפני: 1027-1028

יוגב גרדוס: 3 מיליון שקל עבור תמיכות משרד התרבות בתחום הספריות.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפניות אושרו.

משה גפני: הפניות אושרו פה אחד.

משה גפני: פניות 1029-1030

יוגב גרדוס: 3 מיליון שקל למינהלת שירות אזרחי לאומי עבור תוספת תקני שירות אזרחי ולאומי לבני מיעוטים.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפניות אושרו.

משה גפני: הפניות אושרו פה אחד.

משה גפני: 1031-1032

יוגב גרדוס: הפנייה התקציבית נועדה להגדיל תקציב מדע וקהילה של משרד המדע והטכנולוגיה, בהתאם לבקשת שר המדע והטכנולוגיה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפניות אושרו.

משה גפני: הפניות אושרו פה אחד.

משה גפני: בבקשה.

טמיר כהן: ב-14 בחודש אישרנו פה פניות 959 עד 965.

טמיר כהן: המספר הנכון שלהם כולל גם 957 ו-958, שצריך לאשר אותן - אלה פניות שאישרנו בזמנו על עקרונות הפנסיה.

משה גפני: מי בעד התיקון למספרים של הפניות שאישרנו אז?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד אושר.

משה גפני: המספרים הללו יאושרו.

משה גפני: מה עוד?

משה גפני: פנייה 1000

טמיר כהן: פנייה נוספת שאישרנו ב-27 בחודש, מספרה 1004 עד 1006 ו-1014 עד 1017 ו-1000 – בטעות בפרוטוקול לא כללו את המספר 1000.

אמנון כהן: יש לי רביזיה על משרד השיכון.

משה גפני: פנייה מס' 1000.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצבעה     בעד – פה אחד הפנייה אושרה.

משה גפני: הפנייה אושרה פה אחד.

אמנון כהן: אני מסיר את הרביזיה שלי על הנושא של משרד השיכון, עודפים.

יוגב גרדוס: 509 מיליון - עודפי משרד השיכון משנת 2009.

אמנון כהן: אני מסיר את הרביזיה, שיעבור למשרד השיכון.

משה גפני: תודה רבה, הישיבה נעולה.